איך אפשר לדעת שהעמלה על הערוצים תהיה נמוכה?
אם ערוץ אחד יהיה יקר מידי, מייד יהיה מי שיקים ערוץ מתחרה, זול יותר למעבר
את הפתרון התיאורטי לבעיה סיפקו ג'וזף פון ותיאודור דרייג'ה, שהגו שיטה פשוטה לכאורה. במקום לרשום כל העברה על גבי הבלוקצ'יין הגלובלי, הם יפתחו ערוץ תשלום. למה הכוונה? נניח שגרשון הוא בעל חנות מכולת ורוני היא לקוחה. רוני נוטלת חתיכת ביטקוין מהבלוקצ'יין ונועלת אותו, באמצעות חוזה חכם בינה לבין גרשון. כעת, רוני יכולה לשלם מעט מן הביטקוין הזה בכל פעם שהיא צריכה לקנות לחם וחלב. למעשה, גרשון גם יכול להחזיר לה עודף בתוך אותו ערוץ תשלום. לאחר תקופה קצובה מראש בוחנים כמה כסף נשאר אצל רוני ואצל גרשון ואת הכמויות הללו משדרים לבלוקצ'יין. וכך, במקום עשרות העברות חודשיות, קיבלנו העברה אחת מרוכזת והתנהלות יומיומית. הטכנולוגיה הזו אף מתוחכמת יותר ומאפשר להכניס עוד שחקנים אל תוך הערוץ ולחבר אותו עם שחקנים מחוץ לערוץ ולמעשה לבצע מאות אלפי ואף מיליוני העברות מבלי לשדר אותן כמעט אל הבלוקצ'יין, כאשר הן נעולות בערוצי תשלום בתנאים מוכתבים מראש. חשוב לציין כי גם בערוצים אלה יהיה תשלום עמלה, אבל מדובר יהיה בשבריר מהעלות הקיימת, שכן אם ערוץ אחד יהיה יקר מידי, מייד יהיה מי שיקים ערוץ מתחרה, זול יותר למעבר. יתרה מכך, המערכת מתוכננת כך שתהיה אפשרות למצוא את הנתיב הזול ביותר בין שני משתמשים להעברה כספית, כך שהתחרות על כל העברה תהיה גדולה וכמעט אינסופית.
עמלות נמוכות על ערוצים מובטחות על ידי תחרות בין ערוצים שונים שמציעים מחירים זולים יותר.